**PRAVILA NAGRADNE IGRE**

**„Poželi i ispunit će ti se!”**

Broj: 1153-4/2020

Datum: 30.12.2020. godine

**ORGANIZATOR**

**Član 1.**

Nagradnu igru organizira: ATACO Trgovina i zastupanja d.o.o. Mostar, Kralja Tomislava L4, P.P. 25, 88 101 Mostar.

Identifikacijski broj: 4227039510005

PDV broj: 227039510005

**SVRHA, TRAJANJE NAGRADNE IGRE I MJESTO PROMOCIJE**

**Član 2.**

Nagradna igra provodi se u svrhu dodatne promocije čokolade Najlepše želje, branda ATLANTIC ŠTARK. Nagradna igra počinje **5.3.2021.godine (od 00:00 sati) i traje do 5.4.2021. godine (do 23:59 sati)**. Mjesto promocije su svi maloprodajni objekti koji se nalaze na teritoriju FBiH, u kojima će se za vrijeme trajanja nagradne igre nalaziti promotivni materijali s informacijama o načinu učešća u nagradnoj igri kao i traženi proizvod, kao i web stranice i društvene mreže. Operativni dio nagradne igre provodi SMS Vision d.o.o.

**NAZIV NAGRADNE IGRE**

**Član 3.**

Nagradna igra organizira se pod nazivom: **„Poželi i ispunit će ti se!”**

**FOND NAGRADA**

**Član 4.**

Fond nagrada sastoji se od:

|  |  |  |  |
| --- | --- | --- | --- |
| NAGRADA |   | JED. VRIJEDNOST U KM | UKUPNA VRIJEDNOST U KM |
| Poklon kartica Sparkasse Banka sa iznosom od 5.000,00 KM (glavna nagrada) | 1 | 5.000,00 | 5.000,00 |
| Poklon kartica Sparkasse Banka sa iznosom od 500,00 KM (tjedna nagrada) | 4 | 500,00 | 2.000,00 |
| Poklon kartica Sparkasse Banka sa iznosom od 100,00 KM (dnevna nagrada) | 32 | 100,00 | 3.200,00 |
| Poklon paket Štark (dnevna nagrada) | 160 | 20,00 s PDV-om | 3.200,00 s PDV-om  |
|   |   |   |   |
| ***TOTAL*** | ***197*** |  | ***13.400,00*** |

Vrijednost nagradnog fonda: 13.400,00 KM (slovima: trinaesthiljadaičetiristo i 00/100 konvertibilnih maraka).

**PRAVO UČESTVOVANJA**

**Član 5.**

Pravo učestvovanja u nagradnoj igri i izvlačenju imaju sve fizičke osobe, s prebivalištem u FBiH, koje obave kupovinu traženog proizvoda u maloprodajnim objektima na teritoriju FBiH, osim zaposlenika Organizatora i zaposlenika SMS Vision, u kojoj se provodi nagradna igra, te članova njihovih užih porodica koji sa njima žive u zajedničkom domaćinstvu (roditelji, supružnik, djeca). Pravo sudjelovanja imaju sve fizičke osobe preko 18 godina starosti. Maloljetne osobe imaju pravo sudjelovati u skladu sa zakonom. Ako je dobitnik nagrade maloljetna osoba, organizator, odnosno za to ovlaštena osoba, uručuje nagradu osobi koja je po zakonu ili odluci državnog organa određena da se stara o njoj.

**KAKO UČESTVOVATI U NAGRADNOJ IGRI?**

**Član 6.**

Kupovina u maloprodajnim objektima na teritoriju FBiH, mora biti obavljena u periodu od 5.3.2021. godine (od 00:00 sati) do 5.4.2021. godine (do 23:59 sati) kako bi osobe iz člana 5 stekle pravo učešća u nagradnoj igri. Kupovinom čokolade Najlepše želje u vrijednosti od 1,00 KM (jedne konvertibilne marke) na samo jednom fiskalnom računu, u svim maloprodajnim objektima na teritoriji FBiH, a u kojima se može naći traženi proizvod, osobe iz članka 5 stječu pravo učestvovanja u nagradnoj igri. Na broj 091 112 403 potrebno je poslati SMS sa brojem računa i osobnim podatcima: broj računa, ime i prezime, grad.

*(Primjer: brojračuna(razmak)ime(razmak)prezime(razmak)grad) ili putem domene* [*www.najlepsezelje.ba*](http://www.najlepsezelje.ba) *popuniti tražene podatke.*

Račun je potrebno sačuvati jer će biti potreban kao dokaz o kupovini artikala u skladu sa pravilima.

Neće se uzeti u obzir vrijeme kad je poruka poslana, već vrijeme kada je zaprimljena kod organizatora. U nagradnu igru ulaze samo računi kupljeni u razdoblju vremena trajanja nagradne igre.

Broj je isti za sve mobilne mreže u FBiH, a tarifna kategorija iznosi 0,10 KM + PDV po poruci. Cijene SMS poruka neće se mijenjati u toku nagradne igre.

Svi učesnici će dobiti povratnu poruku da je njihova poruka primljena i potvrdu da učestvuju u nagradnoj igri ili ako šalju pogrešnu poruku, dobiti će poruku da je njihova poruka nevažeća i tražiti će se da je pošalju ponovo. Ne postoje ograničenja za učestvovanje u nagradnoj igri. Jedan učesnik može poslati neograničen broj poruka ili popunjavanja traženih podataka na web-u za neograničen broj kupovina po principu jedna kupovina, odnosno jedan račun, jedna poruka, jedno popunjavanje traženih podataka na web-u.

SMS-ovi i popunjeni podatci putem web-a kod svakog izvačenja će se uzeti u obzir po pravilu jedna kupovina (račun), jedna poruka, odnosno jedno popunjavanje traženih podataka na web-u po jednoj kupovini (računu). Jedan učesnik može osvojiti više nagrada, ali ne može osvojiti novu nagradu s istim računom sa kojim je već osvojio prethodnu nagradu, jer taj dobitni račun ne ulazi u obzir kod sljedećih izvlačenja.

Sve dodatne informacije učesnici mogu potražiti putem korisničke podrške na broj 066 020 020 (Viber), a koja podrška funkcionira kao pisana komunikacija.

**IZVLAČENJE DOBITNIKA NAGRADA**

 **Član 7.**

Nagrade će se izvlačiti prema navedenim terminima, u 20:00 sati, i to:

|  |  |
| --- | --- |
| NAGRADA |  Datumi izvlačenja  |
| Poklon kartica Sparkasse Banka sa iznosom od 5.000,00 KM  | 6.4.2020.Jedan dobitnik. |
| Poklon kartica Sparkasse Banka sa iznosom od 500,00 KM | 12.03.2021., 19.03.2021., 26.03.2021., 02.04.2021.Jedan dobitnik po datumu izvlačenja. |
| Poklon kartica Sparkasse Banka sa iznosom od 100,00 KM | Jedan dobitnik svaki dan tijekom trajanja nagradne igre. |
| Poklon paket Štark | Pet dobitnika svaki dan tijekom trajanja nagradne igre. |
|   |   |

**Član 8.**

Izvlačenje se se vršiti uz pomoć kompjuterskog softvera koji prikuplja informacije dobivene od sudionika nagradne igre i nasumično odrediti pobjednika.

Računar će izvući 3 rezervna dobitnika za svaku kategoriju i u slučaju da pobjednik ne ispunjava kriterije da preuzme nagradu, Organizator će se obratiti rezervnim dobitnicima, po redoslijedu kako su izvučeni.

Organizator će obrazovati tročlanu komisiju koja će voditi zapisnik o toku nagradne igre i o izvlačenju dobitnika.

Nakon izvlačenja, od dobitnika nagrade će se tražiti da predoči Organizatoru ili ovlaštenoj osobi organizatora potvrdu o kupovini, da bi se potvrdilo da je kupovina obavljena u vremenskom trajanju nagradne igre i da su ispunjeni uslovi za učestvovanje u ovoj nagradnoj igri. Računi će se na zahtjev Organizatora ili ovlaštene osobe organizatora dostaviti Viberom na broj 066 020 020 ili na e-mail korisnicka.podrska@smsvision.ba

Dobitnici će biti obaviješteni putem poruke i web sajtova: [www.ataco-bih.com](http://www.ataco-bih.com), [www.najlepsezelje.ba](http://www.najlepsezelje.ba) te putem Facebook društvene mreže najkasnije dan poslije izvlačenja.

Dobitnici će biti kontaktirani putem SMS-a na broj telefona ili neki drugi oblik dostavljenog kontakta. Korisnik broja ne mora biti i vlasnik telefona.

Organizator ne snosi odgovornost za bilo kakve probleme nastale tokom promotivnog perioda, a koji se odnose na tekstualne poruke, mobilne mreže i korištenje web domene sa kojih se šalju podatci za nagradnu igru te probleme koji su tako nastali, a nemaju veze sa voljom Organizatora.

**Član 9.**

Poklon karticu Sparkasse Bank, kao nagradu, nije moguće iskoristiti za podizanje gotovine na bankomatima, već samo za plaćanje dobara i usluga.

**Kako preuzeti nagrade?**

**Član 10.**

Sve nagrade se preuzimaju na način da za preuzimanje navedenih nagrada potrebno je dostaviti osobne podatke (ime i prezime, adresa, grad, broj telefona i fotografija dobitnog računa i jedinstveni matični broj) putem e-mail adrese korisnicka.podrska@smsvision.ba ili drugog kontakta, ali u prethodnom dogovoru sa Organizatorom.

 **Član 11.**

Navedeni podaci su organizatoru potrebni radi identificiranja dobitnika, objave dobitnika i reguliranja poreznih obveza kod nadležnih organa (jedinstveni matični broj).

**Član 12.**

Osvojena nagrada stiže na kućnu adresu u roku od 30 dana od dana dostavljanja svih traženih podataka. Prilikom preuzimanja nagrade, dobitnik je dužan kuriru brze pošte dokazati svoj identitet te potpisati dokument o preuzimanju nagrade.

Ukoliko je dobitnik maloljetnik nagrada će biti uručena roditelju/staratelju s kojim maloljetnik živi pri čemu je roditelj/staratelj dužan priložiti validnu dokumentaciju odnosno dokument kojim dokazuje status roditelja/staratelja.

**POVJERLJIVOST**

**Član 13.**

Organizator će preduzeti sve potrebne mjere predostrožnosti da osigura zaštitu osobnih podataka, zaštitu od gubitka, zloupotrebe, neovlaštenog razotkrivanja, izmjene i/ili distribucije u skladu sa Zakonom. Organizator preuzima odgovornost o zaštiti povjerljivosti osobnij podataka učesnika i dobitnika za vrijeme trajanja ove nagradne igre u skladu sa Zakonom o zaštiti osobnih podataka.

**Član 14.**

Radnjom sudjelovanja u ovoj nagradnoj igri, učesnici i dobitnici se izričito i jasno slažu da njihovi osobni podaci dostavljeni Organizatoru budu uneseni u Organizatorovu bazu podataka, u svrhu učestvovanja u ovoj nagradnoj igri i procesu izvlačenja dobitnika.

**Član 15.**

Sudjelovanjem u ovoj nagradnoj igri, Učesnici daju saglasnost Organizatoru da broj telefona sa kojeg je poslana SMS poruka ostane spašen u bazi podataka Organizatora koji će se koristiti isključivo i samo u svrhu nagradne igre. Organizator je dužan da na zahtjev korisnika izbriše broj iz baze bez dodatnih troškova.

**UČESNICI U NAGRADNOJ IGRI**

**Član 16.**

Učesnici u ovoj nagradnoj igri ne mogu zahtijevati nagrade u većim količinama ili drugačije nagrade od onih koje su navedene u ovim Pravilima od strane Organizatora. Nagrade se ne mogu zamijeniti za gotovinu. Učestvovanjem u ovoj nagradnoj igri učesnici prihvaćaju ova Pravila.

**PUBLICITET**

**Član 17.**

Učestvovanjem u ovoj nagradnoj igri učesnici su saglasni da se, ako postanu dobitnici neke od nagrada, njihovo ime, adresa i fotografija s dobitkom mogu od strane Organizatora objaviti i koristiti bez naknade u printanom, slikovnom, audio i video materijalu samo u svrhu nagradne igre.

**OBJAVA PRAVILA NAGRADNE IGRE I IMENA DOBITNIKA NAGRADA**

**Član 18.**

Pravila nagradne igre bit će objavljena minimalno sedam dana prije održavanja nagradne igre u jednim dnevnim novinama dostupnim na teritoriju FBiH, po dobivanju suglasnosti od strane Federalnog ministarstva financija, te na web stranici Organizatora te [www.najlepsezelje.ba](http://www.najlepsezelje.ba)

**POREZI**

**Član 19.**

Sve porezne obveze plaća Organizator nagradne igre, a u skladu sa Zakonom o igrama na sreću FBiH.

**U SLUČAJU SPORA**

**Član 20.**

Svi eventualni sporovi između Organizatora i učesnika u nagradnoj igri će se rješavati sporazumno, a u slučaju da se nastali spor ne može riješiti na ovaj način biti će nadležan je Općinski sud u Mostaru.

**MOGUĆNOST PREKIDA NAGRADNE IGRE**

**Član 21.**

Nagradna igra se može prekinuti jedino u slučaju više sile ili u slučaju koji ne zavisi od volje Organizatora, a opoziv nagradne igre se objavljuje u istim dnevnim novinama u kojima je nagradna igra objavljena, a o čemu će prethodno biti obaviješten nadležni organ.

**Za ATACO d.o.o. Mostar**

Miro Musa

Direktor

\_\_\_\_\_\_\_\_\_\_\_\_\_\_\_